CELEX: C2005/205/29
Language: el
Date: 2005-08-20 00:00:00
Title: Απόφαση του Πρωτοδικείου, της 15ης Ιουνίου 2005, στην υπόθεση T-17/02, Fred Olsen, SA κατά Επιτροπής των Ευρωπαϊκών Κοινοτήτων (Κρατικές ενισχύσεις — Θαλάσσιες μεταφορές — Υφιστάμενες ενισχύσεις — Νέες ενισχύσεις — Υπηρεσία γενικού οικονομικού συμφέροντος)

20.8.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 205/17
            
         
      ΑΠΌΦΑΣΗ ΤΟΥ ΠΡΩΤΟΔΙΚΕΊΟΥ
   
   της 15ης Ιουνίου 2005
   στην υπόθεση T-17/02, Fred Olsen, SA κατά Επιτροπής των Ευρωπαϊκών Κοινοτήτων (1)
   
   (Κρατικές ενισχύσεις - Θαλάσσιες μεταφορές - Υφιστάμενες ενισχύσεις - Νέες ενισχύσεις - Υπηρεσία γενικού οικονομικού συμφέροντος)
   (2005/C 205/29)
   Γλώσσα διαδικασίας: η ισπανική
   Στην υπόθεση T-17/02, Fred Olsen, SA, με έδρα τη Santa Cruz de Tenerife (Ισπανία), εκπροσωπούμενη από τους R. Marín Correa και F. Marín Riaño, δικηγόρους, κατά Επιτροπής των Ευρωπαϊκών Κοινοτήτων, (εκπρόσωπος: J. Buendía Sierra, με τόπο επιδόσεων στο Λουξεμβούργο), υποστηριζόμενη από το Βασίλειο της Ισπανίας, (εκπρόσωπος: N. Díaz Abad, abogado del Estado, με τόπο επιδόσεων στο Λουξεμβούργο), που έχει ως αντικείμενο αίτηση ακυρώσεως της από 25 Ιουλίου 2001 αποφάσεως της Επιτροπής, σχετικά με την υπόθεση των κρατικών ενισχύσεων NN 48/2001 — Ισπανία — Ενισχύσεις στη ναυτιλιακή εταιρία Trasmediterránea (ΕΕ 2002, C 96, σ. 4), το Πρωτοδικείο (δεύτερο πενταμελές τμήμα), συγκείμενο από τους J. Pirrung, Πρόεδρο, A. W. H. Meij, N. J. Forwood, I. Pelikánová και Σ. Παπασάββα, δικαστές, γραμματέας: J. Palacio González, κύριος υπάλληλος διοικήσεως, εξέδωσε στις 15 Ιουνίου 2005 απόφαση με το ακόλουθο διατακτικό:
   
               1)
            
            
               Απορρίπτει την προσφυγή.
            
         
               2)
            
            
               Καταδικάζει την προσφεύγουσα στα δικαστικά της έξοδα καθώς και στα δικαστικά έξοδα της Επιτροπής.
            
         
               3)
            
            
               Το Βασίλειο της Ισπανίας φέρει τα δικαστικά του έξοδα.
            
         
      (1)  ΕΕ C 97 της 20.4.2002.